CELEX: 62015TN0551
Language: lv
Date: 2015-09-25 00:00:00
Title: Lieta T-551/15: Prasība, kas celta 2015. gada 25. septembrī – Portugāle/Komisija

23.11.2015   
            
            
               LV
            
            
               Eiropas Savienības Oficiālais Vēstnesis
            
            
               C 389/62
            
         Prasība, kas celta 2015. gada 25. septembrī – Portugāle/Komisija
   (Lieta T-551/15)
   (2015/C 389/70)
   Tiesvedības valoda – portugāļu
   
      Lietas dalībnieki
   
   
      Prasītāja: Portugāles Republika (pārstāvji – L. Inez Fernandes, M. Figueiredo, P. Estêvão un J. Saraiva de Almeida)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Eiropas Komisijas lēmumu C(2015) 4076 (1), ciktāl ar to no Eiropas Savienības finansējuma ir izslēgta summa EUR 5 01  445,57 apmērā saistībā ar Portugāles Republikas paziņotajiem izdevumiem saistībā ar lina un kaņepju pasākumiem 1999./2000. gadā;
            
         
               —
            
            
               piespriest Eiropas Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza trīs pamatus saistībā ar šādiem pārkāpumiem:
   
               1.
            
            
               Regulas Nr 729/70 (2) 5. panta 2. punkta pārkāpums: Komisija neesot pierādījusi kopīgā lauksaimniecības tirgus organizācijas noteikumu pārkāpumu;
            
         
               2.
            
            
               Regulas Nr. 729/70 5. panta 2. punkta pārkāpums, ciktāl nav izpildīti Komisijas nosacījumi vienotas likmes finanšu korekcijas piemērošanai 25 % apmērā, kas paredzēti visaptverošajās pamatnostādnēs, kas iekļautas dokumentā VI/5330/97 (3).
            
         
               3.
            
            
               Regulas Nr. 1290/2005 (4) 31. panta pārkāpums: attiecībā uz izdevumiem, kas radušies vairāk nekā pirms 24 mēnešiem, pamatojoties uz to, ka apstrīdētajā lēmumā, no Kopienu finansējuma izslēdzot 1999. un 2000. gadā radušos izdevumus, tiek atteikts finansējums izdevumiem, kas ir radušies vairāk nekā 24 mēnešus pirms tam, kad Komisija rakstveidā paziņoja Portugāles valsts iestādēm pārbaudes, kas izrietēja no tā, ka tika atcelts Komisijas 2006. gada 28. aprīļa lēmums (5), rezultātus.
            
         
      (1)  Komisijas 2015. gada 22. jūnija Īstenošanas lēmums (ES) 2015/1119, ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (OV L 182, 39. lpp.).
   
      (2)  Padomes 1970. gada 21. aprīļa Regula (EEK) Nr. 729/70 par kopējās lauksaimniecības politikas finansēšanu (OV L 94, 13. lpp.).
   
      (3)  Komisijas 1997. gada 23. decembra dokuments Nr. VI/5330/97 “Pamatnostādnes attiecībā uz finansiālo seku aprēķinu ELVGF Garantiju nodaļas grāmatojumu noskaidrošanas lēmuma sagatavošanas ietvaros”.
   
      (4)  Padomes 2005. gada 21. jūnija Regula (EK) Nr. 1290/2005 par kopējās lauksaimniecības politikas finansēšanu (OV L 2091, 1. lpp.).
   
      (5)  Komisijas 2006. gada 28. aprīļa lēmums, ar ko no Kopienas finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu (OV L 124, 21. lpp.).